De Thermanlinie (aumtlich: Thermenlinie) is a tektonische Bruchzonan im sidwestlichn Niedaöstarreich und westlichn Wean, de wos vo NNO-SSW rennd und de Grenz zwischnam sidlichn Weana Beckn im Ostn und in Weanawoid im Westn markiat. Iahn Naum hods vo de vün Thermalquön, wos mar aum Oipmostraund findt. Weu da Begriff „Thermanlinie“ im geologischn Sprochgebrauch a bissl a weida gfosste Bedeitung hod, redt mar aa vo da „Weana Thermanlinie“, waummas genaua mant.